બીજો ઘોડો તાનમાં કહે, ‘‘ભાઇ, અમને વેચાવામાં રસ છે. અહીં મફતમાં બેઠા છીએ એના કરતાં તો સારા ભાવ આવશે ને. અમને એટલી ખબર છે કે જે ભાવે વેચાઇએ એ ભાવે પણ પછી મફતની મજૂરીના દિવસો તો પૂરા થશે. અને કોને ખબર અમારી પાસે બહુ બધા પૈસા આવે તો અમે અમારા માટે આનાથી તો ક્યાંય આલીશાન તબેલો બનાવડાવીએ. કદાચ તબેલા-રિસોર્ટ પણ બનાવડાવીએ. હવે તો આખા દેશમાં ‘હોર્સ ટ્રેડિંગ’ વધતું જાય છે. અમે સાંભળ્યું છે કે ગોવા ને છેક આઘેના મણિપુરમાં પણ હોર્સ ટ્રેડિંગ ચાલ્યું છે. એ બધા ઘોડાઓને ટ્રેડિંગ માટે અમારા તબેલા જેવી સાનુકૂળ જગ્યા બીજી કઇ મળશે ? ’’